CELEX: 62010TJ0220
Language: sk
Date: 2012-10-17
Title: Rozsudok Všeobecného súdu (piata komora) zo 17. októbra 2012. # Európska komisia proti EU Research Projects Ltd. # Arbitrážna doložka - Zmluva uzatvorená v rámci špecifického programu pre výskum, technologický vývoj a demonštráciu v oblasti ‚Spoločenskej informačnej spoločnosti' - Zrušenie projektu - Vrátenie časti zo súm, ktoré Komisia vyplatila vo forme preddavkov - Úroky z omeškania - Rozsudok pre zmeškanie. # Vec T-220/10.

Rozsudok Všeobecného súdu (piata komora) zo 17. októbra 2012 – Komisia/EU Research Projects
      (vec T-220/10)
      „Arbitrážna doložka – Zmluva uzatvorená v rámci špecifického programu pre výskum, technologický vývoj a demonštráciu v oblasti ‚Spoločenskej informačnej
         spoločnosti‘ – Zrušenie projektu – Vrátenie časti súm, ktoré Komisia zaplatila vo forme preddavkov – Úroky z omeškania – Rozsudok pre zmeškanie“
      
      1.                     Rozpočet Európskej únie – Finančná pomoc Spoločenstva – Povinnosť príjemcu dodržiavať podmienky poskytovania pomoci – Financovanie,
            ktoré sa týka iba skutočne vynaložených výdavkov – Preukázanie reálnosti oznámených výdavkov – Neexistencia – Neoprávnené
            náklady (článok 317 ZFEÚ) (pozri body 28, 29)
      2.                     Súdne konanie – Podanie návrhu na Všeobecný súd na základe arbitrážnej doložky – Zmluva upravujúca finančnú pomoc Spoločenstva
            na činnosť v oblasti výskumu a vývoja – Žiadosť o vrátenie určitých výdavkov – Zníženie oprávnených výdavkov – Právo Komisie
            na vrátenie preddavku zvýšeného o úroky z omeškania podľa sadzby Európskej centrálnej banky (článok 272 ZFEÚ) (pozri body
            30 – 47)
      Predmet
      
         
               Žaloba podaná podľa článku 272 ZFEÚ smerujúca k tomu, aby bola žalovanej uložená povinnosť vrátiť časť preddavku vyplateného
                  Komisiou v súvislosti s vykonaním zmluvy č. IST-2001-34850 vrátane úrokov z omeškania
               
            Výrok
      
         
                  1.
               
               
                  
               
               
                  	EU Research Projects Ltd je povinná vrátiť Európskej komisii sumu 102 039,32 eura zvýšenú o úrok z omeškania s ročnou sadzbou
                     4,80 %, a to od 29. decembra 2006 až do úplného zaplatenia tohto dlhu.
                  
               
            
         
                  2.
               
               
                  
               
               
                  	EU Research Projects Ltd je povinná nahradiť trovy konania.